ଶିଵ ତାଂଡଵ ସ୍ତୋତ୍ରମ

ଜଟାଟଵୀଗଲଜ୍ଜଲପ୍ରଵାହପାଵିତସ୍ଥଲେ
ଗଲେଵଲଂବ୍ୟ ଲଂବିତାଂ ଭୁଜଂଗତୁଂଗମାଲିକାମ |
ଡମଡ୍ଡମଡ୍ଡମଡ୍ଡମନ୍ନିନାଦଵଡ୍ଡମର୍ଵୟଂ
ଚକାର ଚଂଡତାଂଡଵଂ ତନୋତୁ ନଃ ଶିଵଃ ଶିଵମ || 1 ||

ଜଟାକଟାହସଂଭ୍ରମଭ୍ରମନ୍ନିଲିଂପନିର୍ଝରୀ-
-ଵିଲୋଲଵୀଚିଵଲ୍ଲରୀଵିରାଜମାନମୂର୍ଧନି |
ଧଗଦ୍ଧଗଦ୍ଧଗଜ୍ଜ୍ଵଲଲ୍ଲଲାଟପଟ୍ଟପାଵକେ
କିଶୋରଚଂଦ୍ରଶେଖରେ ରତିଃ ପ୍ରତିକ୍ଷଣଂ ମମ || 2 ||

ଧରାଧରେଂଦ୍ରନଂଦିନୀଵିଲାସବଂଧୁବଂଧୁର
ସ୍ଫୁରଦ୍ଦିଗଂତସଂତତିପ୍ରମୋଦମାନମାନସେ |
କୃପାକଟାକ୍ଷଧୋରଣୀନିରୁଦ୍ଧଦୁର୍ଧରାପଦି
କ୍ଵଚିଦ୍ଦିଗଂବରେ ମନୋ ଵିନୋଦମେତୁ ଵସ୍ତୁନି || 3 ||

ଜଟାଭୁଜଂଗପିଂଗଳସ୍ଫୁରତ୍ଫଣାମଣିପ୍ରଭା
କଦଂବକୁଂକୁମଦ୍ରଵପ୍ରଲିପ୍ତଦିଗ୍ଵଧୂମୁଖେ |
ମଦାଂଧସିଂଧୁରସ୍ଫୁରତ୍ତ୍ଵଗୁତ୍ତରୀୟମେଦୁରେ
ମନୋ ଵିନୋଦମଦ୍ଭୁତଂ ବିଭର୍ତୁ ଭୂତଭର୍ତରି || 4 ||

ସହସ୍ରଲୋଚନପ୍ରଭୃତ୍ୟଶେଷଲେଖଶେଖର
ପ୍ରସୂନଧୂଳିଧୋରଣୀ ଵିଧୂସରାଂଘ୍ରିପୀଠଭୂଃ |
ଭୁଜଂଗରାଜମାଲୟା ନିବଦ୍ଧଜାଟଜୂଟକ
ଶ୍ରିୟୈ ଚିରାୟ ଜାୟତାଂ ଚକୋରବଂଧୁଶେଖରଃ || 5 ||

ଲଲାଟଚତ୍ଵରଜ୍ଵଲଦ୍ଧନଂଜୟସ୍ଫୁଲିଂଗଭା-
-ନିପୀତପଂଚସାୟକଂ ନମନ୍ନିଲିଂପନାୟକମ |
ସୁଧାମୟୂଖଲେଖୟା ଵିରାଜମାନଶେଖରଂ
ମହାକପାଲିସଂପଦେଶିରୋଜଟାଲମସ୍ତୁ ନଃ || 6 ||

କରାଲଫାଲପଟ୍ଟିକାଧଗଦ୍ଧଗଦ୍ଧଗଜ୍ଜ୍ଵଲ-
ଦ୍ଧନଂଜୟାଧରୀକୃତପ୍ରଚଂଡପଂଚସାୟକେ |
ଧରାଧରେଂଦ୍ରନଂଦିନୀକୁଚାଗ୍ରଚିତ୍ରପତ୍ରକ-
-ପ୍ରକଲ୍ପନୈକଶିଲ୍ପିନି ତ୍ରିଲୋଚନେ ମତିର୍ମମ || 7 ||

ନଵୀନମେଘମଂଡଲୀ ନିରୁଦ୍ଧଦୁର୍ଧରସ୍ଫୁରତ-
କୁହୂନିଶୀଥିନୀତମଃ ପ୍ରବଂଧବଂଧୁକଂଧରଃ |
ନିଲିଂପନିର୍ଝରୀଧରସ୍ତନୋତୁ କୃତ୍ତିସିଂଧୁରଃ
କଳାନିଧାନବଂଧୁରଃ ଶ୍ରିୟଂ ଜଗଦ୍ଧୁରଂଧରଃ || 8 ||

ପ୍ରଫୁଲ୍ଲନୀଲପଂକଜପ୍ରପଂଚକାଲିମପ୍ରଭା-
-ଵିଲଂବିକଂଠକଂଦଲୀରୁଚିପ୍ରବଦ୍ଧକଂଧରମ |
ସ୍ମରଚ୍ଛିଦଂ ପୁରଚ୍ଛିଦଂ ଭଵଚ୍ଛିଦଂ ମଖଚ୍ଛିଦଂ
ଗଜଚ୍ଛିଦାଂଧକଚ୍ଛିଦଂ ତମଂତକଚ୍ଛିଦଂ ଭଜେ || 9 ||

ଅଗର୍ଵସର୍ଵମଂଗଳାକଳାକଦଂବମଂଜରୀ
ରସପ୍ରଵାହମାଧୁରୀ ଵିଜୃଂଭଣାମଧୁଵ୍ରତମ |
ସ୍ମରାଂତକଂ ପୁରାଂତକଂ ଭଵାଂତକଂ ମଖାଂତକଂ
ଗଜାଂତକାଂଧକାଂତକଂ ତମଂତକାଂତକଂ ଭଜେ || 10 ||

ଜୟତ୍ଵଦଭ୍ରଵିଭ୍ରମଭ୍ରମଦ୍ଭୁଜଂଗମଶ୍ଵସ-
-ଦ୍ଵିନିର୍ଗମତ୍କ୍ରମସ୍ଫୁରତ୍କରାଲଫାଲହଵ୍ୟଵାଟ |
ଧିମିଦ୍ଧିମିଦ୍ଧିମିଧ୍ଵନନ୍ମୃଦଂଗତୁଂଗମଂଗଳ
ଧ୍ଵନିକ୍ରମପ୍ରଵର୍ତିତ ପ୍ରଚଂଡତାଂଡଵଃ ଶିଵଃ || 11 ||

ଦୃଷଦ୍ଵିଚିତ୍ରତଲ୍ପୟୋର୍ଭୁଜଂଗମୌକ୍ତିକସ୍ରଜୋର-
-ଗରିଷ୍ଠରତ୍ନଲୋଷ୍ଠୟୋଃ ସୁହୃଦ୍ଵିପକ୍ଷପକ୍ଷୟୋଃ |
ତୃଷ୍ଣାରଵିଂଦଚକ୍ଷୁଷୋଃ ପ୍ରଜାମହୀମହେଂଦ୍ରୟୋଃ
ସମଂ ପ୍ରଵର୍ତୟନ୍ମନଃ କଦା ସଦାଶିଵଂ ଭଜେ || 12 ||

କଦା ନିଲିଂପନିର୍ଝରୀନିକୁଂଜକୋଟରେ ଵସନ
ଵିମୁକ୍ତଦୁର୍ମତିଃ ସଦା ଶିରଃସ୍ଥମଂଜଲିଂ ଵହନ |
ଵିମୁକ୍ତଲୋଲଲୋଚନୋ ଲଲାଟଫାଲଲଗ୍ନକଃ
ଶିଵେତି ମଂତ୍ରମୁଚ୍ଚରନ ସଦା ସୁଖୀ ଭଵାମ୍ୟହମ || 13 ||

ଇମଂ ହି ନିତ୍ୟମେଵମୁକ୍ତମୁତ୍ତମୋତ୍ତମଂ ସ୍ତଵଂ
ପଠନ୍ସ୍ମରନ୍ବ୍ରୁଵନ୍ନରୋ ଵିଶୁଦ୍ଧିମେତିସଂତତମ |
ହରେ ଗୁରୌ ସୁଭକ୍ତିମାଶୁ ୟାତି ନାନ୍ୟଥା ଗତିଂ
ଵିମୋହନଂ ହି ଦେହିନାଂ ସୁଶଂକରସ୍ୟ ଚିଂତନମ || 14 ||

ପୂଜାଵସାନସମୟେ ଦଶଵକ୍ତ୍ରଗୀତଂ ୟଃ
ଶଂଭୁପୂଜନପରଂ ପଠତି ପ୍ରଦୋଷେ |
ତସ୍ୟ ସ୍ଥିରାଂ ରଥଗଜେଂଦ୍ରତୁରଂଗୟୁକ୍ତାଂ
ଲକ୍ଷ୍ମୀଂ ସଦୈଵ ସୁମୁଖିଂ ପ୍ରଦଦାତି ଶଂଭୁଃ || 15 ||

Web Url: http://www.vignanam.org/veda/shiva-tandava-stotram-oriya.html